Държавен вестник, бр. 50, 2020 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  50
ЗАПОВЕД № РД-376 
от 15 май 2020 г.
На основание чл. 12, ал. 6 във връзка с чл. 6, 
ал. 1, т. 1 и 2 от Закона за биологичното разно-
образие и т. 2 от Решение № 802 от 4.12.2007 г. 
на Министерския съвет (ДВ, бр. 107 от 2007 г.), 
изменено с Решение № 52 от 5.02.2008 г. на Ми-
нистерския съвет (ДВ, бр. 14 от 2008 г.), предвид 
Решение на Комисията 2009/93/EО от 12 декември 
2008 г. за приемане съгласно Директива 92/43/
ЕИО на Съвета на втори актуализиран списък на 
териториите от значение за Общността в Конти-
ненталния биогеографски регион (нотифицирано 
под номер C (2008) 8039) обявявам:
1. Защитена зона BG0000623 „Таушан тепе“ в 
землището на с. Невша, община Ветрино, област 
Варна, с обща площ 3254,327 дка.
2. Предмет на опазване в защитена зона 
BG0000623 „Таушан тепе“ са:
2.1. следните типове природни местообитания 
по чл. 6, ал. 1, т. 1 от Закона за биологичното 
разнообразие (ЗБР):
 – 40C0 * Понто-сарматски широколистни 
храстчета;
 – 6210 Полуестествени сухи тревни и храстови 
съобщества върху варовик (Festuco-Brometalia) 
(*важни местообитания на орхидеи);
 – 62C0 * Понто-сарматски степи;
2.2. местообитанията на следните видове по 
чл. 6, ал. 1, т. 2 от ЗБР:
2.2.1. бозайници – Пъстър пор (Vormela 
peregusna);
2.2.2 влечуги – Шипобедрена костенурка 
(Testudo graeca), Шипоопашата костенурка (Testudo 
hermanni);
2.2.3. растения – Червено усойниче (Echium 
russicum), Обикновена пърчовка (Himantoglossum 
caprinum), Янкева метличина (Centaurea jankae).
3. Защитената зона по т. 1 се обявява с цел:
3.1. опазване и поддържане на типовете 
природни местообитания, посочени в т. 2.1, 
местообитанията на посочените в т. 2.2 видове, 
техните популации и разпространение в грани-
ците на зоната за постигане и поддържане на 
благоприятното им природозащитно състояние 
в Континенталния биогеографски регион;
3.2. подобряване на структурата и функциите 
на природните местообитания, посочени в т. 2.1;
3.3. подобряване на местообитанията на ви-
довете Шипобедрена костенурка (Testudo graeca), 
Шипоопашата костенурка (Testudo hermanni) и 
Обикновена пърчовка (Himantoglossum caprinum); 
3.4. при необходимост подобряване на състо-
янието или възстановяване на типове природни 
местообитания, посочени в т. 2.1, местообитания 
на посочени в т. 2.2 видове и техни популации.
4. Целите на защитената зона по т. 3 са оп-
ределени съобразно важността на защитената 
зона за постигане и поддържане на благопри-
ятното природозащитно състояние на типовете 
природни местообитания и видовете по т. 2 в 
Континенталния биогеографски регион, както и 
за свързаността и целостта на мрежата от защи-
тени зони в страната като част от Европейската 
екологична мрежа Натура 2000. Те определят 
и приоритетите при планиране и прилагане на 
мерки в защитената зона.
5. Приоритетни за опазване в защитената зона 
са типовете природни местообитания, означени 
със знак (*) в приложение № 1 от ЗБР, видът 
Янкева метличина (Centaurea jankae), както и 
видовете, за които са определени цели за подо-
бряване в т. 3.
6. Пълният опис на координатите на точ-
ките, определящи границата на защитена зона 
BG0000623 „Таушан тепе“, е посочен в приложе-
нието, неразделна част от настоящата заповед.
7. Стандартният формуляр с данни и оценки 
за защитената зона, както и картен материал 
с границите є са налични и се съхраняват в 
Министерството на околната среда и водите, 
РИОСВ – Варна, и на интернет страницата на 
Информационната система за защитените зони 
от екологична мрежа Натура 2000.
8. В границите на защитената зона се забра-
нява:
8.1. въвеждане в природата и умишлено раз-
пространяване на неместни видове;
8.2. промяна на начина на трайно ползване, 
разораване, залесяване и превръщане в трай-
ни насаждения на ливади, пасища и мери при 
ползването на земеделските земи като такива;
8.3. издаване на разрешения за строеж и 
всякакво строителство, както и иницииране, 
провеждане или продължаване на процедури по 
реда на Закона за опазване на околната среда, 
ЗБР, Закона за горите, Закона за опазване на 
земеделските земи, Закона за собствеността 
и ползването на земеделските земи, Закона за 
устройство на територията и съответните под-
законови нормативни актове, които са предпос-
тавка за реализация на строителство; забраната 
не се прилага за ремонт и реконструкция на 
съществуващи обекти и за изграждане, ремонт 
или реконструкция на съоръжения (елементи) 
на техническата инфраструктура;
8.4. провеждане на състезания с моторни 
превозни средства извън съществуващи пътища;
8.5. движение на мотоциклети, ATV, UTV и 
бъгита извън съществуващи пътища освен при 
бедствия, извънредни ситуации и за провежда-
не на противопожарни, аварийни, контролни и 
спасителни дейности;
8.6. постоянно съхраняване и депониране на 
отпадъци; 
8.7. употреба на пестициди, минерални, 
листоподхранващи и микроторове, както и 
на биологично активни вещества, които не са 
получили биологична и токсикологична регис-
трация от специализираните комисии и съвети 
към Министерството на земеделието, храните